CELEX: 62014TN0809
Language: sl
Date: 2014-12-12 00:00:00
Title: Zadeva T-809/14: Tožba, vložena 12. decembra 2014 – Italija/Komisija

9.2.2015   
            
            
               SL
            
            
               Uradni list Evropske unije
            
            
               C 46/59
            
         Tožba, vložena 12. decembra 2014 – Italija/Komisija
   (Zadeva T-809/14)
   (2015/C 046/77)
   Jezik postopka: italijanščina
   
      Stranki
   
   
      Tožeča stranka: Italijanska republika (zastopnika: P. Gentili, avvocato dello Stato, in G. Palmieri, agent)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga:
   
               —
            
            
               razglasitev ničnosti dopisa z dne 2. oktobra 2014 HR.A2, ki ga je Generalni direktor za človeške vire Evropske komisije poslal Generalnemu direktorju za Evropsko unije Ministrstva za zunanje zadeve Italijanske republike;
            
         
               —
            
            
               naložitev plačila stroškov postopka Komisiji.
            
         
      Tožbeni razlogi in bistvene trditve
   
   Ta tožba je vložena zoper omenjeni dopis, ki se navezuje na razpis prostega delovnega mesta Direktorja Prevajalskega centra za organe Evropske unije (Luxembourg) (COM/2014/10356), ki je že izpodbijan s tožbo v zadevi T-636/14, v tem dopisu pa je podano stališče glede domnevnega neskladja med zadevnim razpisom in modulom spletnega mesta na katerem je mogoče vložiti kandidature, ki omejuje razpoložljive jezika za to vložitev na francoščino, angleščino in nemščino.
   V utemeljitev tožbe tožeča stranka navaja tri razloge.
   
               1.
            
            
               Prvi tožbeni razlog: kršitev členov 18 in 24(4) PDEU; člena 22 Listine Evropske unije o temeljnih pravicah Evropske unije; členov 1 in 2 Uredbe št. 1 o določitvi jezikov, ki se uporabljajo v Evropski gospodarski skupnosti; 1d(1) in (6) Kadrovskih predpisov za uradnike, ker je bilo z razpisom s sklicevanjem na spletno mesto Komisije, ki je vsebovalo taka zavezujoča navodila, kandidatom naloženo da predložijo življenjepis in motivacijsko pismo obvezno v angleščini, francoščini ali nemščini, namesto v kateremkoli jeziku Unije. Zaradi odprave teh kršitev bi morala Komisija po mnenju tožeče stranke spremeniti spletno mesto in podaljšati roke za vložitev kandidatur.
            
         
               2.
            
            
               Drugi tožbeni razlog: Kršitev načela varstva upravičenih pričakovanj in lojalnega sodelovanja (člen 4(3) PDEU), ker je Komisija v postopku sprejemanja razpisa italijanski vladi večkrat uradno zagotovila, da bo ta jezikovna diskriminacija odpravljena, in ker je potem ta institucija ravnala nasprotno pri pripravi razpisa in z določitvijo pravil za delovanje spretnega mesta na katerega se je razpis skliceval kar zadeva vložitev kandidatur.
            
         
               3.
            
            
               Tretji tožbeni razlog: kršitev obveznosti obrazložitve, saj bi moral v okviru Komisije odločitev sprejeti predsednik ali pristojni komisar, ne pa generalni direktor za človeške vire.